open-index/open-wikipedia-markdown huggingface dataset:
Mihails Grabovskis

**Mihails Grabovskis** (; dzimis 1984. gada 31. janvārī) ir bijušais baltkrievu hokejists, centra uzbrucējs, Baltkrievijas hokeja izlases dalībnieks. Karjeras laikā aizvadījis 10 sezonas un 534 spēles Nacionālajā hokeja līgā, guvis 296 punktus.

## Spēlētāja karjera
Savu profesionālā spēlētāja karjeru Grabovskis uzsāka 2002. gadā, kad spēlēja Baltkrievijas Ekstralīgas klubā Minskas "Junost". Jau nākamajā sezonā Mihails spēlēja Krievijas Superlīgas klubā Ņižņekamskas "Ņeftehimik". 2004. gada NHL draftā Grabovski izvēlējās Monreālas "Canadiens" vienība, taču 2004.—05. sezonā Mihails palika Krievijā, turpinot spēlēt Ņižņekamskā. 2005.—06. sezonu Grabovskis aizvadīja Maskavas "Dinamo" rindās, taču tad devās uz Ziemeļameriku.

Savā pirmajā sezonā Monreālas "Canadiens" rindās Grabovskis aizvadīja vien trīs spēles, sezonu aizvadot tās Amerikas hokeja līgas fārmklubā Hamiltonas "Bulldogs", kuras sastāvā Grabovskim izdevās izcīnīt arī līgas čempiones titulu - Kaldera kausu. 2008. gada vasarā Mihails tika aizmainīts uz Toronto "Maple Leafs" vienību, kuras sastāvā jau pirmajā sezonā nostiprinājās līgā.

2013. gada 23. augustā Grabovskis noslēdza viena gada līgumu ar Vašingtonas "Capitals", taču nākamajā vasarā noslēdza četru gadu līgumu ar Ņujorkas "Islanders". 2017. gada jūnijā līgas paplašināšanās draftā viņu izvēlējās Vegasas "Golden Knights", tomēr tās rindās nevienu spēli tā arī neaizvadīja. 2019. gada jūnijā Grabovskis paziņoja par karjeras noslēgšanu.

Baltkrievijas izlases rindās spēlējis astoņos Pasaules čempionātos.

## Spēlētāja statistika
### Klubu statistika

### Izlases statistika

## Ārējās saites
Strauja (upe)

**Strauja** ir Rītupes kreisā krasta pieteka Ludzas novadā. Iztek no dīķiem dienvidaustrumos no Pušmucovas. Upes gultne visā garumā regulēta. Lielākās pietekas ir Kreiču strauts un Locupeite (abas labās). Ietek Rītupē pie Mazās Zeļčovas. Lielākās apdzīvotās vietas krastos ir Pušmucova un Mērdzene. Upi šķērso autoceļš P49.

## Atsauces
Anatolijs Perminovs

**Anatolijs Perminovs** (*Анатолий Николаевич Перминов*; dzimis ) ir Krievijas raķešu inženieris. Bijis Krievijas Kosmiskā karaspēka virspavēlnieks, Krievijas Federālās kosmiskās aģentūras vadītājs.

## Ārējās saites

|-
! colspan="3" style="background:#a8bb22;" | Amati
Hārtforda (Konektikuta)

**Hārtforda** () ir pilsēta ASV, Konektikutas štata administratīvais centrs. 2006. gadā pilsētā dzīvoja 124 512 iedzīvotāji, kas to padarīja par trešo apdzīvotāko štata pilsētu. Pēc 2010. gada ASV tautas skaitīšanas datiem Hārtforda bija septītā lielākā Jaunanglijas pilsēta. Pēc 2010. gada datiem *Greater Hartford* bija lielākā metropole Konektikutas štatā ar 1 188 841 iedzīvotāju. Pilsēta ir 400 gadus veca, tā ir viena no vecākajām pilsētām valstī. Hārtfordas-Springfīldas metropole ir pazīstama kā "zināšanu koridors", jo šajā apgabalā atrodas 32 koledžas un universitātes, tai skaitā dažas no ASV prestižākajām mācību iestādēm.

Hārtforda ir pazīstama kā "apdrošināšanas galvaspilsēta", jo pilsētā bāzējas vairākas apdrošināšanas kompānijas. Tāpat pilsētā atrodas vecākais ASV publiskās mākslas muzejs (*Wadsworth Atheneum*), vecākais publiskais parks (*Bushnell Park*), visvecākais laikraksts (*The Hartford Courant*), otra vecākā vidusskola (*Hartford Public*) un līdz iestādes slēgšanai 2009. gadā sestā vecākā opera valstī (*Connecticut Opera*).

## Atsauces

## Ārējās saites

* Mājaslapa
Indianapolisas "Olympians"

**Indianapolisas "Olympians"** () bija profesionāls ASV basketbola klubs, kas bija bāzēts Indianapolisā, Indiānas štatā, ASV. Klubs pastāvēja laika posmā no 1949. līdz 1953. gadam. Visu pastāvēšanas laiku tas spēlēja Nacionālajā basketbola asociācijā.

Kluba lielākais panākums ir debijas sezonā, kas bija NBA pirmā sezona, sasniegtais Rietumu divīzijas fināls.

## Visu sezonu rezultāti

## Ārējās saites
* Basketball-Reference profils
Džons Higinss

**Džons Higinss** (; dzimis  Višavā, Skotijā) ir profesionāls skotu snūkerists. Dž. Higinss Pasaules čempionātā ir svinējis četras uzvaras (1998, 2007, 2009, 2011). Tas ir ceturtais visu laiku labākais sasniegums modernajā ērā. Kopš 1996.—1997. gada sezonas sportists Pasaules rangā nav noslīdējis zemāk par sesto vietu.

Profesionāļos startē kopš 1992. gada, 1994.—1995. gada sezonā viņš kļuva par pirmo pusaudzi, kurš uzvarējis trijās ieskaišu sacensībās vienā sezonā. Trešajā sezonā viņš sasniedza 11. vietu rangā. 1996. gada Apvienotās Karalistes čempionātā viņš finālā zaudēja ar 9—10 toreizējam seškārtējam Pasaules čempionam Stīvenam Hendrijam. Divus gadus vēlāk viņš pirmoreiz karjerā triumfēja Pasaules čempionātā. Pēc uzvaras Dž. Higinss pirmoreiz kļuva par ranga līderi, tas pārtrauca astoņus gadus ilgušo S. Hendrija dominanci rangā. Nākamajā sezonā viņš uzvarēja arī Apvienotās Karalistes un *The Masters* čempionātā, tā kļūdams par trešo snūkeristu, kurš izcīna tā saukto *Triple Crown*.

Atšķirībā no iepriekšējiem ranga līderiem Dž. Higinss ranga pirmajā vietā noturējās tikai divus gadus. Uz laiku viņš šo pozīciju zaudēja, taču atguva pēc otrās uzvaras Pasaules čempionātā, kas sekoja deviņus gadus pēc pirmās uzvaras. Trešo titulu skots izcīnīja 2009. gadā, taču 2011. gadā, īsi pēc tēva nāves, Dž. Higinss emocionālā finālā uzvarēja 21 gadus veco angļu snūkeristu Džodu Trampu.

## Atsauces

## Ārējās saites
Krusts

[350px|thumb|[Krustu kalns (Lietuva)|Krustu kalns Lietuvā]]
**Krusts** ir ģeometriska figūra, kas sastāv no divām līnijām (vai citām vienkāršām figūrām, piemēram, taisnstūriem), kas viena otru šķērso (parasti 90° leņķī). Vismaz vienai no krustu veidojošām līnijām jādalās uz pusēm un tās parasti novietotas vertikāli vai horizontāli. Ir pazīstami arī daudzi citi krusta varianti. Krusts ir ļoti sens simbols, tas izmantots daudzās reliģijās. Mūsdienās krusts tiek uzskatīts par kristietības simbolu, jo Jēzus Kristus, saskaņā ar Jaunajā Derībā un pirmo gadsimtu romiešu un grieķu vēsturnieku rakstīto, tika sists krustā.

## Vārda izcelsme latviešu valodā
Vārds "krusts", visticamāk, ienācis latviešu valodā no senaugšvācu valodas (*Christ* — 'Kristus') caur senkrievu valodu. Vēl mūsdienās dažās izloksnēs un dialektos (piemēram, latgaliešu valodā) krustu sauc par *kristu*. Burts *u* vārdā varētu būt ienācis, *krists* kontaminējoties ar latīņu vārdu *crux* — 'krusts'. Tā kā Latvijas iedzīvotāji iepazinās ar kristietību ne vien no austrumiem ar slāvu starpniecību, bet arī no rietumiem, krusta nosaukums Latvijas rietumdaļā varētu būt veidojies senskandināvu valodas ietekmē (*kross* — 'krusts'). Forma *krists* radusies pirms 12. gadsimta, bet *krusts* pirmo reizi minēts 16. gadsimta tekstos.

## Dažādi krusta simbola veidi

## Atsauces
Mikaels Granlunns

**Mikaels Granlunns** (; dzimis  Oulu, Somijā) ir profesionāls somu hokejists, spēlē centra uzbrucēja pozīcijā, Somijas hokeja izlases dalībnieks. Pašlaik (2026) spēlē Nacionālās hokeja līgas kluba Anahaimas "Ducks" sastāvā.

Mikaela jaunākais brālis Markuss arī ir hokejists.

## Spēlētāja karjera
2010. gada NHL draftā viņu izraudzījās Minesotas "Wild" ar kopējo 9. kārtas numuru.

Karjeru uzsācis Oulu "Kärpät" kluba sastāvā 2007.—2008. gada sezonā Somijas junioru otrajā līgā. Nākamajā sezonā hokejists spēlēja pirmajā Somijas junioru līgā, taču kopš 2008.—2009. gada sezonas M. Granlunns spēlē SM līgas klubu sastāvos. Kopš 2009.—2010. gada sezonas — HIFK sastāvā.

2009.—2010. gada sezonā viņš tika atzīts par līgas pieklājīgāko spēlētāju, kā arī par sezonas labāko debitantu. 2009. gadā viņš tika atzīts par Somijas gada labāko jauno sportistu.

2012.—13. gada sezonā uzsāka spēlēt NHL kluba Minesotas "Wild" rindās. 2012.—13. gada NHL sezonas lokautu pavadīja tās AHL fārmklubā Hjūstonas "Aeros". Turpmākajās sezonās nostiprinājās "Wild" rindās. 2016.—17. gada sezonā ar 69 rezultativitātes punktiem bija rezultatīvākais "Wild" spēlētājs. 2019. gada februārī tika aizmainīts uz Našvilas "Predators".

2023. gada 1. martā, divas dienas pirms maiņas termiņa beigām, Našvila Granlunnu aizmainīja uz Pitsburgas Penguins, apmaiņā pret 2023. gada NHL drafta otrās kārtas izvēli. 2022.–2023. gada sezonas sākumā ar Predators komandu viņš 58 spēlēs guva 36 punktus, bet sezonas pēdējo 21 spēli viņš aizvadīja ar "Penguins", gūstot 5 punktus.

2023. gada 6. augustā, pirms 2023.–2024. gada sezonas sākuma, Pitsburga aizmainīja Granlunnu uz Sanhosē Sharks komandu trīs komandu darījuma ietvaros, iesaistot arī Monreālas Canadiens komandu.

2025. gada 1. februārī Granlunns kopā ar kanādiešu aizsargu Kodiju Sisi tika aizmainīts uz Dalasas "Stars" komandu apmaiņā pret pirmās kārtas drafta izvēli un nosacītu trešās kārtas izvēli NHL 2025. gada draftā. Pēc līguma ar "Stars" beigām 2025. gada jūlijā kā brīvais aģents parakstīja trīs gadu līgumu ar Anaheimas "Ducks".

Somijas hokeja izlases rindās izcīnījis bronzas medaļas 2014. gada olimpiskajās spēlēs, tajās tiekot iekļauts arī turnīra simboliskajā izlasē, kā arī zelta medaļas 2011. gada Pasaules čempionātā un 2022. gada Pasaules čempionātā. Somijas jaunatnes izlašu sastāvā ir startējis 2009. un 2010. gada Pasaules U-18 čempionātā (abos izcīnīta bronzas medaļa), 2009. (7. vieta), kā arī 2010. un 2012. gada Pasaules U-20 čempionātos. 2012. gadā Granlunns turnīru noslēdza kā viens no tā rezultatīvākajiem spēlētājiem, tiekot iekļauts arī turnīra simboliskajā izlasē.

## Atsauces

## Ārējās saites
Āltonens

**Āltonens** ( — 'vilnītis'; sieviešu dzimtē **Āltonena**) ir somu cilmes uzvārds. Cilvēki ar šo uzvārdu:

* Ali Āltonens (*Ali Aaltonen*; 1884—1918) — somu revolucionārs;
* Juhamati Āltonens (*Juhamatti Aaltonen*; 1985) — somu hokejists;
* Miro Āltonens (*Miro Aaltonen*; 1993) — somu hokejists.
Juhamati Āltonens

**Juhamati Āltonens** (; dzimis 1985. gada 4. jūnijā) ir somu hokejists, labās malas uzbrucējs, Somijas hokeja izlases dalībnieks. Pašlaik (2017) Āltonens spēlē SM līgas vienībā Helsinku HIFK.

## Spēlētāja karjera
Savu spēlētāja karjeru Āltonens uzsāka SM līgas kluba Oulu "Kärpät" sistēmā. 2003. gada NHL draftā Juhamati izvēlējās Sentluisas "Blues" vienība, taču savā turpmākajā karjerā uz Ziemeļameriku somu uzbrucējs tā arī nedevās. 2003.—04. sezonā, būdams 18 gadus vecs, Āltonens debitēja "Karpat" pirmajā sastāvā. Tiesa, tajā viņš nostiprinājās vien 2005.—06. sezonā. 2005., 2007. un 2008. gadā kluba sastāvā kļuvis par Somijas čempionu hokejā. 2009.—10. sezonu Juhamati aizvadīja Lahti "Pelicans" rindās, taču 2010.—11. sezonā tika izīrēts Kontinentālās hokeja līgas klubam Magņitogorskas "Metallurg".

Pirms 2011.—12. gada sezonas Āltonens noslēdza līgumu ar Magņitogorskas klubu, tajā aizvadot vēl vienu sezonu. 2012.—13. gada sezonu Āltonens aizvadīja Zviedrijas Elitsērijas klubā Rögle BK, savukārt 2013.—14. gada sezonā spēlēja SM līgas vienībā Oulu "Kärpät".

2014. gada vasarā Āltonens noslēdza divu gadu līgumu ar KHL jaunpienācēju Helsinku "Jokerit", bet pēc tam pievienojās SM līgas klubam Helsinku HIFK.

Somijas izlases rindās izcīnījis bronzas medaļas 2014. gada olimpiskajās spēlēs, spēlējis arī 2010. un 2011. gada Pasaules čempionātos, 2011. gadā izcīnot Pasaules čempiona titulu.

## Ārējās saites
Jāns Lašāks

**Jāns Lašāks** (; dzimis  Zvolenā, Čehoslovākijā) ir profesionāls slovāku hokejists, vārtsargs, Slovākijas hokeja izlases dalībnieks. Pašlaik (2014) spēlē Čehijas Ekstralīgas vienībā Liberecas "Bili Tygri".

## Spēlētāja karjera
1999. gada NHL draftā viņu Našvilas "Predators" izraudzījās ar kopējo 65. kārtas numuru otrajā kārtā. Pēc draftēšanas viņš turpmākās četras sezonas pavadīja Ziemeļamerikā, taču 2003. gadā atgriezās Eiropā. Eiropā viernu sezonu ir spēlējis Krievijas Superlīgas kluba Sanktpēterburgas SKA sastāvā, sešas sezonas pavadīja Čehijas Ekstralīgas kluba HC Pardubice sastāvā, 2009.—2010. gada sezonas pirmo daļu aizvadīja Slovākijas līgas klubā HC Kosice, taču pabeidza to KHL klubā Mitišču "Atlant". 2010.—2011. gada sezonu slovāku hokejists aizvadīja SM līgas klubā Jokerit.

2011. gada vasarā Lašāks atgriezās KHL, pievienojoties Habarovskas "Amur" rindām. 2012.—13. gada sezonas vidū tika aizmainīts uz Maskavas "Spartak". 2013.—14. gada sezonu vārtsargs aizvadīja Slovākijas Ekstralīgas vienībā Trenčīnas "Dukla", taču īsi pirms sezonas beigām pārcēlās uz Liberecas "Bili Tygri".

Slovākijas izlases sastāvā ir spēlējis vairākos Pasaules čempionātos (2000, 2001, 2002, 2003, 2004, 2005, 2006, 2008, 2009, 2011). 2002. gadā Zviedrijā kļuva par Pasaules čempionu, 2000. gadā Krievijā izcīnīja sudraba medaļu un 2003. gadā Somijā tika izcīnīta bronzas medaļa. Tāpat piedalījies divās olimpiskajās spēlēs (2002, 2006).

## Ārējās saites
Ranger 1

**Ranger 1** bija ASV kosmiskais aparāts, pirmais no Ranger sērijas. Tā primārais uzdevums bija izmēģināt sistēmas, kas nepieciešamas Mēness un starpplanētu lidojumiem. Sekundārais uzdevums bija pētīt daļiņas un laukus starpplanētu vidē. Nesējraķetes augšējās pakāpes kļūmes dēļ tas palika sākotnējā Zemes orbītā un programma tikai daļēji tika izpildīta.

## Ārējās saites
* Space flight operations memorandum - Ranger 1 (Post-Flight Mission Analysis) 
* Lunar impact: A history of Project Ranger 1977
Keita

**Keita** var būt:

* Nabī Keita (*Naby Keïta*; 1995) — Gvinejas futbolists;
* Seidina Keita (*Seydina Keita*; 1992) — Senegālas futbolists;
* Seidu Keita (*Seydou Keita*; 1980) — Mali futbolists;
* Keita, kostīmu māksliniece.
Vladimirs Popovkins

**Vladimirs Popovkins** (*Владимир Александрович Поповкин*; dzimis , miris ) bija Krievijas raķešu inženieris, ģenerālis. Viņš ir bijis Krievijas Kosmiskā karaspēka virspavēlnieks, aizsardzības ministra vietnieks, Krievijas Federālās kosmiskās aģentūras vadītājs.

Popovkins 1979. gadā pabeidza Možaiska kara inženieru institūtu Ļeņingradā. Viņš dienēja Baikonuras kosmodromā: bija nodaļas inženieris, nodaļas priekšnieks, komandas priekšnieks 1. starta kompleksā ("Gagarina starts").

[thumb|left|282px|Vladimirs Popovkins (pa labi), tiekoties ar [Dmitrijs Medvedevs|Dmitriju Medvedevu 2010. gadā]]
1986. gadā Popovkins pabeidza Dzeržinska kara akadēmiju. No 1989. gada viņš dienēja PSRS Aizsardzības ministrijas kosmisko līdzekļu priekšnieka pārvaldē. No 1991. gada viņš dienēja Bruņoto spēku ģenerālštāba galvenajā operatīvajā pārvaldē; no 1999. gada — pārvaldes priekšnieks.

2001. gadā Popovkins kļuva par jaunizveidotā kosmiskā karaspēka štāba priekšnieku. 2004. gada 10. martā viņš kļuva par kosmiskā karaspēka komandieri.
2008. gada 30. jūnijā Popovkinu iecēla par Krievijas Federācijas Bruņoto spēku bruņojuma priekšnieku un vienlaicīgi — par aizsardzības ministra vietnieku.
2009. gadā Vladimirs Popovkins atvaļinājās no militārā dienesta rezervē, bet viņam tika saglabāti iepriekšējie amati.

2011. gada 29. aprīlī Popovkinu iecēla par Krievijas Federālās kosmiskās aģentūras vadītāju. Šo amatu viņš pildīja līdz 2013 gada 10. oktobrim.

 Izraēlas slimnīcā Vladimirs Popovkins mira no vēža.

Krievijas medijs *Izvestija*, atsaucoties uz *[[Roskosmos]]* statssekretāru Denisu Liskovu, rakstīja, ka Popovkinam vēzis radies no saindēšanās ar toksisko raķešdegvielu, kad viņš 2013. gada 2. jūlijā bija klāt pavadoņu *[[GLONASS]]*  palaišanā ar nesējraķeti *[[Proton-M]]*. Starta laikā viņš bija bunkurā, bet, kad raķete pēc pacelšanās avarēja un nokrita starta laukuma tuvumā, Popovkins pirmais devās uz *Proton* krišanas vietu bez jebkādiem aizsardzības līdzekļiem. Viņš apzinājās personīgo atbildību par notikušo un tajā brīdī nedomāja par aizsardzību. Kad Popovkins saslima, mediķi uzskatīja, ka slimību izraisīja tieši heptila mākoņa iedarbība.

## Atsauces

## Ārējās saites

|-
! colspan="3" style="background:#a8bb22;" | Amati
Gorans Bezina

**Gorans Bezina** (dzimis 1980. gada 21. martā) ir bijušais horvātu izcelsmes Šveices hokejists, aizsargs, Šveices hokeja izlases dalībnieks. Pašlaik (2020) spēlē NLB līgas klubā *[[HC Sierre]]*.

## Spēlētāja karjera
Savu profesionālā spēlētāja karjeru Bezina uzsāka 1998. gadā, kad spēlēja Šveices hokeja līgas kluba Fribourg-Gottéron rindās. 1999. gada NHL draftā Goranu izvēlējās Fīniksas "Coyotes" vienība, taču uz Ziemeļameriku Bezina devās vien 2001. gada vasarā. Viņš spēlēja "Coyotes" Amerikas hokeja līgas fārmklubā Springfīldas "Falcons", un vien 2003.—04. sezonā ar trim spēlēm debitēja arī Fīniksas kluba rindās. Tiesa, 2004. gada vasarā Bezina atgriezās Eiropā, pievienojoties Genève-Servette HC vienībai, kurā kopš 2006. gada pildīja komandas kapteiņa funkcijas.

Ženēvas kapteinis Bezina bija 10 sezonas pēc kārtas. 2014. un 2015. gadā kopā ar komandu izcīnīja Špenglera kausu. 2016. gada vasarā Bezina pievienojās KHL vienībai Zagrebas "Medveščak", taču 2017. gada janvārī atgriezās Genève-Servette HC rindās, tās sastāvā aizvadot vēl divarpus sezonas.

Šveices izlases rindās Bezina spēlējis vienpadsmit Pasaules čempionātos, kā arī 2006. gada olimpisko spēļu turnīrā.

## Ārējās saites
Augšdevons

[right|thumb|300px|Augšdevona [Dolomīts|dolomīta nogulumi Doles salā.]]
**Augšdevons** (**D<sub>3</sub>**) jeb **vēlais devons** ir devona perioda epoha, kā arī devona sistēmas nodalījums. Šī epoha ilga aptuveni 26 mlj. gadus (385,3 ± 2,7 - 359,2 ± 2,5 Ma). Augšdevons dalās divos stāvos (laikmetos): Frānas un Famenas stāvos.

## Paleoģeogrāfija
Augšdevona pirmajā posmā turpinājās vidusdevona transgresija un franas laikmetā sasniedza devona jūras uzplūdu maksimumu. Īpaši tā izpaudās Krievijas un Ziemeļamerikas platformu teritorijās, kā arī ģeosinklinālēs Rietumeiropā un Dienvidķīnā. Famenas laikmetā jau iezīmējas būtiska jūras regresija. Jūra pakāpeniski atkāpās no Krievijas platformas, sadaloties daudzās sājūdens lagūnās. Tāpat, pilnīgi no jūras atbrīvojās Ziemeļamerikas un Sibīrijas platformas, kā arī Gondvanas perifērās teritorijas. Ģeosinklinālajās zonās augšdevona beigās situācija bija nedaudz sarežģītāka. Apalačos, Bretaņā, dažās Kazahstānas vietās, tāpat arī Ķīnā un Austrālijā devona beigās iekrita Bretaņas krokošanās fāze, kas iezīmēja hercīnās oroģenēzes pirmo lielāko posmu. Līdz ar to šajos rajonos bija vērojama jūras regresija. Savukārt, citās vietās (piemēram, Kazahstānas lielākajā daļā) famenas laikā bija vērojama transgresija, un jūra pakāpeniski pārgāja uz apakšējā karbona periodu.

[right|thumb|300px|Augšdevona [smilšakmens atsegums pie Gaujas (Ķūķu klintis).]]
## Augšdevons Latvijā
Augšdevona nogulumi ieguļ gandrīz visā Latvijas teritorijā, izņemot valsts ziemeļrietumu daļu un uz dienvidiem no Daugavpils, kā arī ielejveida iegrauzumos dažās Latvijas vietās. Visā Latvijas teritorijā augšdevona nogulumi uzguļ virsū vidusdevona živetas stāva nogulumiem. Lielākajā teritorijas daļā tos klāj kvartāra slāņi, un tikai valsts dienvidrietumos tos sedz karbona, kā arī jaunāki nogulumi. Augšdevona nogulumu biezums ir Latvijas teritorijā sasniedz vairāk kā 300 metrus. Tie vispilnīgāk saglabājušies valsts dienvidrietumu daļā. Latvijas augšdevonā ir izdalīti divi stāvi: franas un famenas (pēc Ardenu-Reinas skalas). Augšdevona apakšējā robeža Latvijā tiek vilkta pa gaujas svītas pamatni. Robeža ir samērā labi izsekojama: uz vidusdevona Živetas stāva mālu, aleirītu un smilšakmeņu miju uzguļ Gaujas svītas sīk- un rupjgraudainas baltas smiltis un smilšakmeņi, vietām ar kvarca un kvarcīta olīšiem. Beidzamajā laikā tiek piedāvāti arī citi varianti - D2/D3 robežu vilkt starp Gaujas un Amatas, vai starp Amatas un Pļaviņu svītu. Augšdevona augšējā robeža pašlaik tiek nosprausta starp Šķerveļa svītu un Lētīžas svītu (iepriekš tā tika vilkta starp žagares un ketleru svītu, bet pēc tam starp ketleru un šķerveļa svītu).  Augšdevona griezumu pārstāv terigēnās smilšakmens, māla un aleirītu slāņkopas, kas mijas ar karbonātiskām dolomītu un dolomītmerģeļu un merģeļu slāņkopām. Šo slāņkopu mija parāda noteiktu nogulumu veidošanās ritmiskumu un ir izsekojama visā valsts teritorijā. Šis ritmiskums lielā mēra arī nosaka augšdevona slāņkopu stratigrāfisko dalījumu svītās vai arī sīkākās stratigrāfiskās vienībās.

## Ārējās saites
Rikārdu Karvaļu

**Rikārdu Albertu Silveira di Karvaļu** (; dzimis  Amarantē, Portugālē) ir bijušais profesionāls portugāļu futbolists, spēlēja aizsarga pozīcijā, bijis Portugāles futbola izlases dalībnieks.

## Karjera
Pēc lieliski aizvadītiem jaunieša gadiem dzimtās pilsētas klubā viņš tika uzaicināts uz Porto jaunatnes komandu. 1997. gadā futbolists uzsāka profesionāļa karjeru Leça klubā. 2002.—2003. gada sezonā R. Karvaļu kļuva par visā Eiropā pazīstamu spēlētāju, kad trenējās pie Žuzē Mouriņu. 2004. gadā viņš izcīnīja pirmo UEFA Čempionu līgas titulu karjerā. 2004. gada jūlijā portugālis tika aizmainīts uz Anglijas Premjerlīgas klubu Chelsea par 30 miljoniem eiro. Komandas sastāvā viņš izcīnīja divus Premjerlīgas titulus pēc kārtas. 2008. gadā viņš palīdzēja klubam sasniegt UEFA Čempionu līgas finālu, kurā zaudēja pēcspēles 11 m soda sitienu sērijā zaudēja citam Premjerlīgas klubam Manchester United. Šis bija pirmais Čempionu līgas fināls kluba vēsturē. 2009.—2010. gada sezonā R. Karvaļu palīdzēja iegūt pirmo Premjerlīgas titulu kopš 2006. gada. 2010. gada augustā portugālis pārgāja uz *[[La Liga]]* klubu Real Madrid.

Portugāles izlases sastāvā ir spēlējis 2004. gada Eiropas čempionātā, 2006. gada FIFA Pasaules kausā, 2008. gada Eiropas čempionātā un 2010. gada FIFA Pasaules kausā.

## Sasniegumi
**Porto**

* Portugāles Premjerlīga: 1998–99, 2002–03, 2003–04
* Portugāles kauss futbolā: 2002–03
* Supertaça Cândido de Oliveira: 2003
* UEFA Čempionu līga: 2003–04
* UEFA kauss: 2002–03

**Chelsea**

* Anglijas Premjerlīga: 2004–05, 2005–06, 2009–10
* FA kauss: 2006–07
* Anglijas Līgas kauss: 2004–05, 2006–07
* FA Community Shield: 2005, 2009

**Real Madrid**

* Spānijas La Liga: 2011–12
* Spānijas Karaļa kauss: 2010–11

**Portugāle**

* Eiropas čempionāts futbolā: 2016

## Atsauces

## Ārējās saites
Karvaļu

**Karvaļu** jeb **Karvāļu** () ir portugāļu cilmes uzvārds. Cilvēki ar šo uzvārdu:

* Eduardu Karvaļu (*Eduardo Carvalho*; 1982) — portugāļu futbolists;
* Fabiu Karvaļu (*Fábio Carvalho*; 2002) — portugāļu futbolists;
* Rikārdu Karvaļu (*Ricardo Carvalho*; 1978) — portugāļu futbolists;
* Viljams Karvaļu (*William Silva de Carvalho*; 1992) — portugāļu futbolists,

## Atsauces
Augšlīgatne

**Augšlīgatne** (agrāk arī **Līgatne**, **Līgatnes stacija**) ir apdzīvota vieta Cēsu novada Līgatnes pagastā, pagasta centrs. Izvietojusies Līgatnes upītes kreisajā krastā pie Rīgas—Valkas dzelzceļa un autoceļu A2 un P32 krustojumā 24 km no novada centra Cēsīm un 64 km no Rīgas.

Līgatnes nosaukums kartēs pirmo reizi parādās 1688. gadā kā Ligastes krogs (*Ligast krogh*). Apdzīvotā vieta izveidojusies pēc 1898. gada, kad Paltmales muižas īpašnieks izdalīja apbūves gabalus pie uzceltās Līgatnes dzelzceļa stacijas. 1935. gadā Līgatnes stacijas ciemā bija 120 mājas un 595 iedzīvotāji, tam piešķīra biezi apdzīvotas vietas (ciema) statusu.

Līgatnē atrodas pagasta pārvalde, pamatskola (Līgatnes vidusskolas daļa), bērnudārzs, Līgatnes mūzikas un mākslas skola, novada sporta centrs, bibliotēka, pasts.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Līgatnes novada mājaslapa
MGCP

**Vides vārteju vadības protokols** jeb **MGCP** () ir protokols, kas īsteno publiskajā komutējamā telefonu tīklā (PSTN) raidīto audiosignālu pārvēršanu datu paketēs, ko raida interneta tīklā vai kādā citā pakešu tīklā. Vispārējā bāzes arhitektūra un programmēšanas saskarne ir aprakstīta . MGCP ir pēctecis vienkāršajam vārtejas vadības protokolam (SGCP). 

MGCP ir signālu un zvanu kontroles protokols, ko izmanto IP balss pārraides (VoIP) sistēmas, kas parasti savstarpēji sadarbojas ar publisko komutējamo telefonu tīklu (PSTN).

## Atsauces
NNTP

**NNTP** jeb **Tīkla jaunumu pārsūtīšanas protokols** () ir protokols, kuru izmanto, lai pārsūtītu tīkla USENET ziņu rakstus starp ziņu serveriem un gala lietotāja lietojumprogrammu.

USENET ziņu raksti pēc savas struktūras ir līdzīgi e-pasta vēstulēm. NNTP protokols ir līdzīgs SMTP, bet to lieto ne tikai lai aizsūtītu jaunu ziņojumu uz serveri (un lai serveri varētu apmainīties ar lietotāju ziņojumiem), bet arī lai ielādētu ziņojumus no servera. NNTP datus pārsūta caur TCP, parasti lieto 119. portu. Ja lieto TLS, tad 563. portu.

## Atsauces
Intelsat 28

***Intelsat 28*** (sākotnēji ***Intelsat New Dawn***) ir *[[Intelsat]]* sakaru pavadonis, kas paredzēts sakaru nodrošināšanai Āfrikā. Pavadoni izgatavojis ASV uzņēmums *[[Orbital Sciences Corporation]]*. Ģeostacionārā orbītā palaists 2011. gadā. Kopējās projekta izmaksas bija 250 miljoni USD (pavadoņa izgatavošana, palaišana un apdrošināšana).

Sākotnēji pavadoņa *Intelsat New Dawn* īpašnieks bija *Intelsat* un *Convergence Partners* kopuzņēmums *New Dawn Satellite Company Ltd.*. 2012. gada oktobrī *Intelsat* pilnībā nopirka *New Dawn Satellite Company*. Pavadonis tika pārdēvēts par *Intelsat 28*.

Pavadonī ir divas 2,5 × 2,7 m izvēršamas reflektorantenas. Uzstādīti 28 C joslas un 24 Ku joslas raidītāji. C josla pārklāj Āfriku, Tuvos un Vidējos Austrumus, Eiropu. Ku josla pārklāj centrālo un dienvidu Āfriku. Tiks nodrošināti balss, datu pārraides, televīzijas un cita veida sakaru pakalpojumi.

*Intelsat New Dawn* tika palaists  21:37 UTC no Gviānas kosmiskā centra ar nesējraķeti *[[Ariane 5ECA]]* kopā ar arābu sakaru pavadoni *[[Yahsat 1A]]*.

3. maijā parādījās ziņas, ka viena no antenām nav atvērusies. Pēc starta tika secināts, ka C joslas antenas izvēršanas mehānisms aizķēries aiz antenas saules sarga. Arī Ku joslas antena bija aizķērusies aiz saules sarga, bet tai, atšķirībā no C joslas antenas ar atsperes veida mehānismu, izvēršanas mehānisms ir apgādāts ar elektrodzinēju. Darbinot dzinēju uz augšu un uz leju, divu mēnešu laikā izdevās pilnībā izvērst Ku joslas antenu. Aprīlī un maijā tika mēģināts pavadoni "kratīt", lai atbrīvotu C joslas antenu, tam iztērējot degvielas gada normu. Pavadoņa darbības mūžs sākotnēji bija paredzēts 15 gadiem, bet tagad tas ir samazināts līdz 13 gadiem. Tiek lēsts, ka vēl aptuveni gada degvielas krājumi būs nepieciešami kosmiskā aparāta orbitālā stāvokļa uzturēšanai neplānotajā konfigurācijā.

## Atsauces

## Ārējās saites
* ''Intelsat 28'' pārklājuma karte Intelsat
* ''New Dawn'' ''Intelsat'' mājaslapā
NTP

**NTP** jeb **Tīkla laika protokols** () ir protokols, lai sinhronizētu datorsistēmu pulksteņus pie pakešu komutācijas, mainīgo latentuma datu pārraides tīklu. Protokols izstrādāts, lai novērstu mainīgā latentuma ietekmi, izmantojot bufera trīci.

NTP izmanto, lai sinhronizētu pulksteni tīkla klientam ar serveri. Ar laiku datora pulkstenis sāk atpalikt, lai tas nenotiktu, izmanto NTP (Network Time Protocol), tā ir iespēja precizēt laiku. Daudzi Interneta servisi balstās vai arī ir atkarīgi no precīza datorlaika.

Ar NTP sistēmas laiku var uzturēt ar precizitāti līdz milisekundei. Tīklā datori var pārbaudīt savu pulksteni automātiski, salīdzinot to ar laiku citā datorā. Lai saglabātu precīzu laiku, pastāv metode, kas pārbauda un atjauno sava datora laiku, sinhronizējot to ar citu sistēmu.
 
NTP ir viens no senākajiem protokoliem. NTP izstrādāja Deivids L. Mills (*David L. Mills*) no Delavēras Universitātes 1985 gadā, un šobrīd tas vēl arvien tiek pilnveidots. No 2010. gada jūnija tiek izmantots NTPv4.

NTP izmanto hierarhisku laika līmeņu sistēmu. Pirmais serveru līmenis sinhronizējas ar augstas precizitātes pulksteņiem, piemēram GPS vai atompulksteņiem. Otrais līmenis sinhronizējas ar kādu no pirmā līmeņa datoriem. NTP atbalsta līdz 256 līmeņiem.

Nedaudz vienkāršāka šī algoritma realizācija pazīstama kā SNTP (*Simple Network Time Protocol*), kas tiek izmantots iegultajās sistēmās un ierīcēs, kurās nav nepeciešama augsta precizitāte, kā arī precīza laika lietojumprogrammās.

## Atsauces

## Ārējās saites
* Home of the Network Time Protocol
* The Internet cluster of NTP servers
* NTP Test Online Tool
Žerārs Pikē

**Žerārs Pikē** (; dzimis  Barselonā, Spānijā) ir bijušais profesionāls spāņu futbolists, spēlēja aizsarga pozīcijā, bijušais Spānijas futbola izlases dalībnieks. Gandrīz visu savu karjeru aizvadījis *[[La Liga]]* klubā FC Barcelona.

Jaunieša gados spēlēja FC Barcelona jaunatnes komandā, taču profesionāļa karjeru uzsāka Anglijas Premjerlīgas klubā Manchester United 2004. gadā. Tā sastāvā oficiāli spēlēja līdz 2008. gada, taču no 2006. līdz 2007. gadam viņš tika aizdots *La Liga* klubam Zaragoza. Kopš 2008. gada pārstāv Spānijas *[[La Liga]]* klubu FC Barcelona. Ž. Pikē ir viens no četriem futbolistiem, kurš izcīnījis UEFA Čempionu līgas kausu divus gadus pēc kārtas dažādu komandu sastāvā. Viņš kļuva par Čempionu līgas uzvarētāju 2007.—2008. gada sezonā Manchester United sastāvā un 2008.—2009. gada sezonā FC Barcelona sastāvā. Iepriekšējie trīs futbolisti bija Marsels Desalī (*Marcel Desailly*), Paulu Souza (*Paulo Manuel Sousa*) un Samuels Eto'o (*Samuel Eto'o*). Tāpat FC Barcelona sastāvā ir izcīnījis trīs Spānijas čempiontitulus (2008–09, 2009–10, 2010–11).

Spānijas pieaugušo izlases sastāvā debitēja . Tās sastāvā ir uzvarējis 2010. gada FIFA Pasaules kausā un 2012. gada Eiropas čempionātā.

## Sasniegumi
**Manchester United**

* Anglijas Premjerlīga: 2007–08
* FA Community Shield: 2007
* UEFA Čempionu līga: 2007–08

**Barcelona**

* Spānijas La Liga: 2008–09, 2009–10, 2010–11, 2012–13, 2014–15, 2015–16, 2017–18, 2018–19, 2022–23
* Spānijas Karaļa kauss: 2008–09, 2011–12, 2014–15, 2015–16, 2016–17, 2017–18
* Spānijas Superkauss: 2009, 2010, 2011, 2013, 2016, 2018
* UEFA Čempionu līga: 2008–09, 2010–11, 2014–15
* UEFA Superkauss: 2009, 2011, 2015
* FIFA Klubu Pasaules kauss: 2009, 2011, 2015

**Spānija**

* FIFA Pasaules kauss: 2010
* Eiropas čempionāts futbolā: 2012

**Individuālie sasniegumi**

* La Liga labākais aizsargs: 2009–10

## Atsauces

## Ārējās saites
Mikels Bedkers

**Mikels Bedkers** (; dzimis  Brendbijā, Dānijā) ir profesionāls dāņu hokejists, spēlē labās malas uzbrucēja pozīcijā, Dānijas hokeja izlases dalībnieks. Pašlaik (2020) pārstāv Šveices hokeja līgas komandu *[[HC Lugano]]*.

## Spēlētāja karjera
2008. gada NHL draftā viņu Fīniksas "Coyotes" izraudzījās ar kopējo astoto numuru, tādējādi kļūstot par visu laiku visaugstāk draftēto Dānijas hokejistu.

Profesionālo karjeru Bedkers uzsāka Zviedrijas klubā Frölunda HC 2006.—2007. gada sezonā. Sākot ar 2007.—08. gada sezonu viņš spēlē Ziemeļamerikā. NHL debitējis 2008.—2009. gada sezonā Fīniksas "Coyotes" sastāvā. "Coyotes" spēlēja līdz pat 2015.—16. gada sezonas otrajai pusei, kad tika aizmainīts uz Kolorādo "Avalanche". Vasarā noslēdza četru gadu līgumu ar Sanhosē "Sharks", taču 2018. gadā tika aizmainīts uz Otavas "Senators". 2019.—20. gada sezonā tās rindās aizvadīja vien 20 spēles.

Dānijas hokeja izlases sastāvā spēlējis sešos pasaules čempionātos.

## Ārējās saites
RPC

**Attāls procedūras izsaukums**, **attālās procedūras izsaukums** jeb **RPC** () ir starpprocesu komunikācija, kas ļauj datorprogrammai izsaukt subrutīnu vai procedūru, lai to izpildītu citā adrešu telpā (parasti uz cita datora ar koplietojamu tīklu) bez programmētāja skaidras detaļu kodēšanas šai attālajai saskarnei.

## Vēsture
Pieprasījumu-atbilžu protokoli ir spēkā kopš 1960 gadu beigām. Attālās proceduras izsaukumu procedūra ir tīkla darbības modelis, kuru izmantoja līdz 1970. gadiem, bet ieviešana notika, līdz 1980. gadu sākumam. 

Attālas procedūras izsaukumi, kas tiek izmantoti modernajās operetājsistēmās, atpazīst saknes uz RC 4000 multiprogrammu sistēmām , kas procesa sinhronizācijā izmantoja pieprasījuma un atbildes sakaru protokolu. Ideja par tīkla darbību par attālas procedūras izsaukumiem ir aplūkojami ARPANET dokumentos. 

## Attālās procedūras izsaukuma darbība
Attālas procedūras izsaukuma sūtītāja dators nosūta pieprasījumu, funkcijas vai metodes formā. Attālas procedūras izsaukums šos zvanus pārveido par pieprasījumiem un nogādā tos saņēmēja datoram, kas šos pieprasījums apstrādā, pamatojoties uz iepriekš definētajiem pieprasījumiem pēc, kā saņēmēja dators izsūta atbildes ziņojumu, ka pieprasījums ir izpildīts vai nav. 

## Atsauces
Canvas elements

**Canvas** ( — ‘audekls’) ir HTML 5 elements, kas paredzēts skriptu valodas vizualizācijai, izmantojot *2d* un *bitmap* attēlus.

## Vēsture
Canvas pirmatnēji tika izveidots Apple lietošanai Mac OS X tīkla komponentēs ar Safari pārlūkprogrammu. Vēlāk tas tika pielāgots Gecko tīmekļa pārlūkprogrammām un Opera tīmekļa pārlūkprogrammām un standartizēts kā WHATWG uz nākamās paaudzes tīkla tehnoloģijām.

## Pielietojums
Canvas sastāv no zīmējamā apgabala, kas tiek uzstādīts HTML kodā ar augstumu un platumu. JavaScript kods sniedz piekļuvi šim apgabalam, ļaujot veidot dinamiski veidotu grafiku.

## Paraugs
Šis koda paraugs rada Canvas elementu html lapā:


```html4strict
<canvas id="paraugs" width="320" height="240">
Tavs tīkla pārlūks neatbalsta HTML5 Canvas.
</canvas>
```


right|250px|thumb|Attēla zīmēšana uz 2d Canvas virsmas

Koda paraugs ar attēlu piecās plaknēs

```html4strict
<html><head>
<script type="text/javascript">
var siena = new Image(); 
siena.src = 'gmet01.jpg';

function zimet(){
var canvas = document.getElementById('Vietne');
var cimg = canvas.getContext("2d");
if (canvas.getContext){
var ctx = canvas.getContext('2d');
ctx.fillStyle = "#ffffff";
ctx.fillRect(25,15,450,365);
ctx.strokeStyle = "#fa4a4a";
for (m = 0; m < 8; m++) { cimg.drawImage(siena, 0,8*m, 59,6,115-m*16,175+8*m,145+m*32,8);}
for (m = 0; m <8; m++) { cimg.drawImage(siena, 0,8*m, 59,6,115-m*16,55-8*m,145+m*32,8); }
for (m = 0; m <8; m++) { cimg.drawImage(siena, 8*m,0, 6,59,125-m*16,35-8*m,16,145+m*16); }
for (m = 0; m <8; m++) { cimg.drawImage(siena, 8*m,0, 6,59,255+m*16,39-8*m,16,145+m*16); }
cimg.drawImage( siena, 0,1, 59,59,135,55,120,120);
ctx.fill();
ctx.stroke();
setTimeout(zimet,24);
} else { }}
</script></head><body onload="zimet();"><div> <canvas id="Vietne" width="580" height="450"></canvas></div></body> </html>
```


## Ārējās saites
* WHATWG specifikācija 
* Обучение основам canvas на сайте Mozilla Developer center 
* Mozilla Canvas 3D
Reālā laika transportprotokols

**Reālā laika transportprotokols** (**RTP**; *Real-time Transport Protocol*) definē standarta paketes formātu piegādes audio un video intertīkla protokola tīklā.

RTP tiek plaši izmantots komunikāciju sistēmās, kas ietver audio, video datu datņu pārraidi internetā (piem., telefonu sakari, video telekonferences).

RTP lieto kopā ar RTP vadības protokolu (RTCP).

RTP veic audio, video datu datņu pārraidi straumes veidā, bet RTCP tiek izmantos, lai uzraudzītu pārraidi un pakalpojumu (QoS) kvalitāti un palīdz sinhronizēt datu plūsmu.

Abi protokoli tiek izmantoti kopā.
SIP

**Sesijas inicializācijas protokols** jeb **SIP** () ir IETF definēts signalizācijas protokols, ko plaši izmanto, lai kontrolētu multimediju sakaru sesijas, piemēram, balss un video zvanus, izmantojot interneta protokolu (IP).

Protokolu var izmantot, lai izveidotu, modificētu un izbeigtu divpusējas vai daudzpusējas sesijas, kas sastāv no viena vai vairāku audio, video datu datņu pārraidēm internetā.

Modificēšana var ietvert adrešu vai pieslēgvietu mainīšanu, pieaicināt vairākus dalībniekus, pievienot vai izbeigt audio, video datu datņu pārraidi.

Citas iespējamas lietotnes ietver video konferences, tūlītēju ziņojumapmaiņu, klātbūtnes informāciju, datņu pārsūtīšanu un tiešsaistes spēles.

## Atsauces
Krasnye Zvjozdi

**Krasnye Zvjozdi** () ir Baltkrievijas pankroka grupa, ko 1993. gadā dibināja Jevgeņijs Belovs un Deniss Jubko.

## Grupas dalībnieki

* Vladimirs Seļivanovs – solists, ģitāra
* Jevgeņijs Belovs - ģitāra
* Deniss Jubko basģitāra
* Deniss Saviks - ģitāra
* Andrejs Konšins sitaminstrumenti
* Jevgeņijs Rogozins - ģitāra
* Aleksandrs Foks sitaminstrumenti
* Andrejs Boroviks - basģitāra
* Aleksandrs Koroļovs - sitaminstrumenti
* Antons Orlovs - sitaminstrumenti
*

## Diskogrāfija

* 1994 — *Остопизденение*
* 1995 — *Красное колесо*
* 1996 — *Трибунал*
* 1996 — *Смершевы песенки*
* 1996 — *Кругозор*
* 1996 — *Эпоха лжепатриотизма*
* 1997 — *Русский порядок*
* 1997 — *Охота (акустика)*
* 1998 — *Люди с чистой совестью*
* 1998 — *Подснежники*
* 1998 — *Мы непременно придем за тобой*
* 1998 — *Голод (концерт 22 декабря 1998 года)*
* 1999 — *Чума*
* 1999 — *Бумажный самолёт*
* 2006 — *Преодоление пределов*
* 2009 — *Играй в того, кто играет в тебя, играя того, кто играет тебя*
* 2010 — *Скользящие Сквозь Времена*

## Ārējās saites
* Krasnye Zvjozdi - grupas oficiālā mājaslapa
* Krasnye Zvjozdi
Alvaro Arveloa

**Alvaro Arveloa Koka** (; dzimis  Salamankā, Spānijā) ir spāņu bijušais futbolists, spēlēja aizsarga pozīcijā, Spānijas futbola izlases dalībnieks.

Kopš 2026. gada janvāra Alvaro Arveloa ir kluba Real Madrid galvenais treneris.

Jaunieša gados spēlēja Zaragoza un Real Madrid jaunatnes komandu sastāvos. Profesionāļa karjeru uzsāka 2003. gadā Real Madrid B sastāva komandā. Pēc tam divas spēles aizvadīja Real Madrid pirmā sastāva komandā, taču 2006. gadā pārgāja uz citu *La Liga* klubu Deportivo La Coruña. Pēc pussezonas A. Arveloa pārgāja uz Anglijas Premjerlīgas klubu Liverpool, kā sastāvā spēlēja 2007. gada UEFA Čempionu līgas finālā (zaudējums Milan). Kopš 2009. gada atkal pārstāv Real Madrid.

Spānijas izlases sastāvā spēlējis 2008. gada Eiropas čempionātā un 2010. gada FIFA Pasaules kausā, abos turnīros Spānijas izlase kļuva par čempioniem.

## Sasniegumi
**Real Madrid**

* Spānijas La Liga: 2011—12
* Copa del Rey: 2010—11, 2013—14
* Spānijas Superkauss: 2012
* UEFA Čempionu līga: 2013—14, 2015—16
* FIFA Klubu Pasaules kauss: 2014
* UEFA Superkauss: 2014

**Spānija**

* FIFA Pasaules kauss: 2010
* Eiropas čempionāts futbolā: 2008, 2012
## Atsauces

## Ārējās saites
Vienkāršais tīkla pārvaldības protokols

**Vienkāršais tīkla pārvaldības protokols** jeb **SNMP** () ir interneta standarta protokols, lai pārvaldītu ierīces IP tīklos. Ierīces, kas atbalsta SNMP, ietver maršrutētājus, komutatorus, serverus, darba stacijas, printerus utt.

To lieto galvenokārt tīkla pārvaldības sistēmās, lai pārbaudītu tīklam pievienoto ierīču atbilstību nosacījumiem, lai veiktu konfigurācijas pārraudzību.

Vienkāršākais tīklu pārvaldības protokols (SNMP-Simple Network Management Protocol) tika izveidots ap 1988. gadu un tam par pamatu ir trīs virzienu izstrādes – HEMS, SGMP, CMOT. SNMP tika pieņemts tikai kā tā laika pagaidu risinājums un ir uzlabota SGMP protokola izstrāde.

Šodien SNMP ir pats populārākais dažādu komerciālo, universitātes un pētniecisko apvienoto tīklu protokols. Standartizēšanas darbība, kas ir saistīta ar SNMP, turpinās, kamēr piegādātāji izstrādā un izlaiž mūsdienu lietojuma pārvaldības programmas, kuras bāzējas uz SNMP. SNMP ir relatīvi vienkāršs protokols, taču tā raksturojumu kopa ir pietiekami spēcīga grūtu problēmu risināšanai.

Tas ir lietojuma slāņa protokols, kurš ir paredzēts lai atvieglotu parvaldības informācijas apmaiņu starp tīkla iekārtām. SNMP parasti izmanto lai administrators varētu noteikt pakešu skaitu sekundē un tīkla kļūmju koeficentu, tādējādi admistratori spēj vieglāk pārvaldīt tīkla veiktspēju, konstatēt un risināt problēmas. Pārvaldības moddelis - SNMP aģenti ir programmas (vai aparatūras) moduļi, kuri strādā vadāmajās iekārtās. Aģenti vāc informāciju par vadāmajām iekārtām, kurās tie strādā, un padara šo informāciju pieejamu tīklu pārvaldības sistēmām (network management system - NMS) ar SNMP protokola palīdzību.

Komandu tipi-Ja NMS grib vadīt kādu no vadāmām iekārtām, NMS nosūta tai ziņojumu ar norādi par viena no tās mainīgajiem vērtības izmainīšanu. Kopumā vadāmās iekārtas atbild uz trīm komandu tipiem un vienu komandu tipu iniciē paši: Read, Writes,Traversal operations, Traps.

Operācijas-SNMP ir vienkāršais pieprasījuma/atbildes protokols. Ir noteiktas sekojošas 4 SNMP operācijas:
Get (saņem),Get-next (saņem nākamo),Set (uzstādi),Trap (slazds).

## Atsauces
Artilērijas vilcējs

**Artilērijas vilcējs** ir vilcējs, kas paredzēts artilērijas lielgabalu vilkšanai.

## Vēsture
Artilērijas vilcēji pirmo reizi parādījās Pirmā pasaules kara sākumā. Pirmos artilērijas vilcējus būvēja uz lauksaimniecības traktoru bāzes. Šādi vilcēji ļāva ātrāk pārvietot smagos artilērijas lielgabalus.

Pastāv divi galvenie artilērijas vilcēju veidi atkarībā no vilces veida: riteņu un kāpurķēžu.

* **Riteņvilcēji** parasti ir kravas automobiļu varianti, kas pielāgoti militārajam dienestam.
* **Kāpurķēžu vilcēji** brauc pa nepārtrauktu kāpurķēžu mehānismu; dažos gadījumos ir būvēti uz modificētas tanka šasijas ar virsbūvi, kas aizstāta ar nodalījumu lielgabala apkalpei vai munīcijai.

Turklāt starpkaru periodā un Otrajā pasaules karā, īpaši Vērmahts, izmantoja puskāpurķēžu vilcējus. Šāda veida traktoru ražošana lielākoties tika pārtraukta pēckara laikā.

## Galerija

Attēls:Komsomolets_armored_tractor_helsinki_2.jpg|Artilērijas vilcējs T-20 "Komjaunietis"
Attēls:Ruinedcaenconvoy.jpg|thumb|*[[AEC Matador]]* velkot 3.7 collu lielgabalu, Kāna, 1944. gads
Attēls:M4-HST-tows-155mm-Long-Tom.jpg|155mm *Long Tom* haubice, kuru velk *[[M4 High Speed Tractor]]* vilcējs
Attēls:Bundesarchiv Bild 101I-022-2926-11A, Russland, Abschleppen eines Tiger I.2.jpg|Divi Sd.Kfz. 9 velk *[[Tiger I]]* tanku Padomju Savienībā


## Skatīt arī
* C2P
* C4P
* C7P
* Artilērija
Frederiks Andersens

**Frederiks Andersens** (; dzimis  Herningā, Dānijā) ir profesionāls dāņu hokejists, spēlē vārtsarga pozīcijā, Dānijas hokeja izlases dalībnieks. Pašlaik (2025) Andersens spēlē Nacionālās hokeja līgas vienībā Karolīnas "Hurricanes".

## Spēlētāja karjera
2010. gada NHL draftā viņu Karolīnas "Hurricanes" izraudzījās ar kopējo 187. kārtas numuru, taču, tā kā ar spēlētāju līgumu nenoslēdza, 2012. gadā viņu ar 87. numuru izvēlējās Anahaimas "Ducks".

Profesionāļa karjeru Andersens sāka 2008.—09. gada sezonā, kad sāka spēlēt Dānijas hokeja līgas vienībā Herningas "Blue Fox", taču jau nākamajā sezonā viņš pievienojās Frederikshavnas "White Hawks" rindām, 2009.—10. gada sezonā tiekot atzīts par līgas vērtīgāko spēlētāju, taču 2010.—11. gada sezonā iegūstot sezonas labākā spēlētāja titulu. 2011.—12. gada sezonu aizvadīja Zviedrijas hokeja līgas klubā Frölunda HC, sezonu noslēdzot ar labākajiem vidēji spēlē atvairīto metienu un vidēji spēlē ielaisto vārtu rādītājiem līgā.

2012. gada starpsezonā pievienojās NHL vienībai Anahaimas "Ducks", 2012.—13. gada sezonu gan pilnībā aizvadot tās AHL fārmklubā Norfolkas "Admirals". 2013.—14. gada sezonā kļuva par "Ducks" otro vārtsargu aiz Jonasa Hillera, savukārt 2014.—15. gada sezonā jau kļuva par komandas pamatvārtsargu. 2016. gada jūnijā tika aizmainīts uz Toronto "Maple Leafs".

Dānijas hokeja izlases sastāvā ir spēlējis 2009., 2010., 2011., 2012.,2013.un  2018. gada Pasaules čempionātos.

## Ārējās saites
Milans Mihāleks

**Milans Mihāleks** (; dzimis ) ir bijušais čehu hokejists, spēlēja kreisās malas uzbrucēja pozīcijā, Čehijas hokeja izlases dalībnieks. Karjeras laikā aizvadījis 747 spēles Nacionālajā hokeja līgā. Čehijas hokeja izlases sastāvā izcīnījis divu pasaules čempionātu bronzas medaļas.

Viņa brālis Zbiņeks Mihāleks arī ir profesionāls hokejists.

## Karjera
2003. gada NHL draftā viņu Sanhosē "Sharks" izraudzījās ar kopējo 6. kārtas numuru.

Profesionāļa karjeru uzsācis Čehijas Ekstralīgas klubā HC České Budějovice 2000. gadā. Šī kluba sastāvā aizvadījis trīs sezonas. Kopš 2003.—2004. gada sezonas spēlē Ziemeļamerikā. Debijas sezonā NHL viņš aizvadīja divas spēles Sanhosē "Sharks" sastāvā un septiņas spēles nospēlēja AHL fārmklubā Klīvlendas "Barons". Lokauta sezonu viņš izlaida, turpmākās četras sezonas spēlēja "Sharks" vienībā, taču no 2009.—2010. gada sezonas līdz 2015.—16. gada sezonas vidum spēlēja Otavas "Senators" sastāvā.

Čehijas izlases sastāvā ir spēlējis 2003., 2009. un 2011. gada Pasaules čempionātos, kā arī 2010. un 2014. gada Olimpisko spēļu turnīros.

## Ārējās saites
Gonsalo Igvains

**Gonsalo Herardo Igvains** (; dzimis  Brestā, Francijā) ir bijušais argentīniešu futbolists, spēlēja uzbrucēja pozīcijā, bijis Argentīnas futbola izlases dalībnieks.

Futbolists ir dzimis Francijā, taču 2007. gadā viņam tika piešķirta Argentīnas pilsonība. Kopš tā laika viņam ir dubultā pilsonība.

## Karjera
Karjeru viņš uzsāka 2004. gadā Argentīnas kluba *[[Club Atlético River Plate|River Plate]]* vienības sastāvā. Tajā nospēlēja divas sezonas. 2006. gadā pārgāja uz Spānijas *[[La Liga]]* klubu *[[Madrides "Real" (futbols)|Real Madrid]]*. Spānijas kluba sastāvā ir izcīnījis divus *La Liga* čempionu titulus (2006–07, 2007–08), kā arī 2011. gadā triumfēja Spānijas Karaļa kausa izcīņas turnīrā (*Copa del Rey*).

2013. gadā pārgāja uz Itālijas A sērijas klubu *[[SSC Napoli|Napoli]]*, 2014. gadā kļuva par Itālijas kausa uzvarētāju. 2015.—2016. gada sezonā ar 36 vārtiem kļuva par A sērijas labāko vārtu guvēju, uzstādot jaunu līgas rekordu. 2016. gada jūlijā pievienojās Turīnas "Juventus". Šī kluba sastāvā divreiz uzvarēja A sērijā un divreiz izcīnīja Itālijas kausu. 2018. gada augustā tika izīrēts citam A sērijas klubam *[[AC Milan]]*.

Argentīnas izlases sastāvā tika izsaukts startam 2008. gada Pekinas Olimpiskajās spēlēs, taču neiekļuva galīgajā sastāvā. Viņš piedalījās 2010., 2014. un 2018. gada FIFA Pasaules kausā.

## Sasniegumi
**Real Madrid**

* La Liga: 2006–07, 2007–08, 2011–12
* Copa del Rey: 2010–11
* Spānijas Superkauss: 2008, 2012

**Napoli**

* Coppa Italia: 2013–14
* Supercoppa Italiana: 2014

**Juventus**

* Serie A: 2016–17, 2017–18, 2019–20
* Coppa Italia: 2016–17, 2017–18

**Chelsea**

* UEFA Eiropas līga: 2018–19

**Individuālie sasniegumi**

* Itālijas A sērijas labākais vārtu guvējs: 2015–16

## Atsauces

## Ārējās saites
Čandīgarha

**Čandīgarha** (, , , izrunā: ) ir apvienotā teritorija un pilsēta Indijas ziemeļos, kas vienlaicīgi ir administratīvais centrs diviem Indijas štatiem: Pendžābai un Harjānai. Pilsēta neietilpst nevienā no šiem štatiem un ir atsevišķa administratīva vienība. Tā atrodas Indas-Gangas līdzenumā aptuveni 265 km uz ziemeļiem no Indijas galvaspilsētas Ņūdeli. Teritorija austrumos robežojas ar Harjānas štatu, bet no pārējām debesspusēm — ar Pendžābu.

Čandīgarhas teritorijā ietilpst ne tikai Čandīgarhas pilsēta, bet arī dažas apkārtējās pilsētas un vairāki ciemi.

## Vēsture

1966. gadā Indijas Pendžābas štatu pēc dominējošās valodas principa sadalīja Harjānas (hindi) un Pendžābas (pandžabu valoda) štatos ar kopēju galvaspilsētu Čandīgarhu, kurā oficiālā valoda ir angļu valoda.

## Atsauces

## Ārējās saites
Supe

**Supe** var būt:

* Supenkas upes otrs nosaukums.

**Cilvēki ar šādu uzvārdu:**
* Mihalīna Supe (1923—2022) — nacionālās pretošanās kustības dalībniece Latgalē;
* Pēteris Supe (1920—1946) — latviešu agronoms un nacionālās pretošanās kustības vadītājs Latgalē.
Pretinde

**Pretinde**, **pretlīdzeklis** jeb **antidots** (no grieķu val. *antidoton* — 'dot pret') ir viela, kas pārtrauc vai pavājina indes ietekmi uz organismu. Pretindes izvēli nosaka indes veids un tās darbības mehānisms organismā, kā arī tas, cik precīzi iespējams noteikt saindēšanās iemeslu un cik ātri tiek sniegta palīdzība. Dažām indēm nav antidotu, piemēram, indīgam alkaloīdam akonitīnam, ko satur kurpīšu (*Aconitum*) ģints augi.
Saindēšanās ar pārtiku gadījumos bieži tiek izmantota aktīvā ogle, kas adsorbē indīgās vielas un izvada tās no organisma.

## Darbības mehānisms
Pretindes pēc darbības mehānisma var iedalīt trīs grupās — fizikālās, ķīmiskās un fizioloģiskās.
* Fizikālās pretindes adsorbē indīgās vielas, neļaujot tām izplatīties visā organismā, piemēram, aktīvā ogle, gļotvielas.
* Ķīmiskās pretindes reaģē ar indēm, neitralizējot tās vai veidojot netoksiskus mazšķīstošus savienojumus (nogulsnes), piemēram, tiosulfāti cianīdu saindēšanās gadījumā vai skābes, saindējoties ar sārmiem.
* Fizioloģiskās pretindes darbojas organismā pretēji indēm, piemēram, atropīns darbojas parasimpatolītiski, bet tā antidots fizostigmīns darbojas pretēji — parasimpatomimētiski.

## Biežāk izmantotās pretindes
* Aktīvā ogle — vairumam pārtikas toksīnu
* Etanols — saindēšanās ar metanolu
* Unitiols — saindēšanās ar smago metālu (dzīvsudrabs, varš, svins) sāļiem, sirds glikozīdiem
* Atropīns — saindēšanās ar fosfororganiskiem savienojumiem, pie pilokarpīna, prozerīna, klofelīna pārdozēšanas
* Nalorfīns — saindēšanās ar morfīnu, omnoponu, benzodiazepīniem
* Acetilcisteīns — saindēšanās ar dihloretānu, paracetamolu
Supenka

**Supenka** (arī **Supe**) ir Kūkovas kreisā krasta pieteka Balvu novadā. Sākas no grāvju sistēmas Lutenānu purva dienviddaļā, augštecē uzņem arī Blauzgovas purva ūdeņus. Upes gultne augštecē un lejtecē regulēta, vidustecē vairākus kilometrus tek pa 4 m dziļu ieleju. Lielākās pietekas ir Griušļova (10 km; kreisā), Zvaiga (4 km), Asarovas strauts (6 km; labās). Ietek Kūkovā lejpus Baltinavas, kas ir lielākā apdzīvotā vieta upes krastos. Baltinavā Supenku šķērso autoceļš P45.

## Atsauces